دلی کی شام

دلّی کی شام (Twilight in Delhi) احمد علی کا پہلا ناول ہے، جو اصل میں انگریزی میں لکھا گیا اور 1940ء میں برطانیہ میں ہوگارتھ پریس میں چھپ کر شائع ہوا۔ بعد ازاں بلقیس جہاں نے اسے اردو قالب میں ڈھالا تھا۔ یہ ناول ہندوستان میں نو آبادیاتی دور کے بعد بدلتے ہوئے سماجی، سیاسی اور ثقافتی ماحول کو موضوع بناتا ہے۔ یہ ناول معروف انگریز ادیب ای۔ ایم۔ فارسٹر کی مداخلت کے بعد شائع ہو سکا۔

 خلاصہ 
یہ ناول 1911ء سے 1919ء کے درمیان میں دہلی کے ماحول میں لکھا گیا ہے۔ احمد علی نے پرانی دہلی اور اس دور کے مسلمان باشندوں کی زندگی کو نہایت دلکش انداز میں پیش کیا ہے۔ ناول میں بکھراؤ، زوال، بے گانگی، صنفی و سماجی کشمکش، ماضی کی یاد، مغل بادشاہوں کے زوال اور نو آبادیات و سامراجیت کے دہلی کے مسلمانوں پر اثرات جیسے موضوعات کو اجاگر کیا گیا ہے۔

ناول کی ساخت علامتی تصویروں سے لبریز ہے۔ کھجور کا درخت، مہندی کا پودا، کتے، بلیاں اور کبوتر نہ صرف کرداروں کے رویوں کی علامت ہیں بلکہ مجموعی مسلم معاشرے کی عکاسی بھی کرتے ہیں۔ کہانی کا آغاز صبح کے وقت ہوتا ہے، جہاں  کا اشارہ سورج کے طلوع اور مرکزی کردار میر نہال کی خوش حال زندگی کی طرف ہے۔ اس کے برعکس ناول کے اختتامی جملوں میں شام کے ڈھلنے کی منظر کشی میر نہال کے خاندان ہی نہیں بلکہ پورے مغلیہ اقتدار کے زوال اور تباہی کی علامت بنتی ہے۔
 حوالہ جات 

زمرہ:بھارتی ناول
زمرہ:بیسویں صدی کے ہندوستانی ناول
زمرہ:دہلی کے بارے میں کتابیں
زمرہ:دہلی میں سیٹ ناول
زمرہ:نو آبادیاتی نظام کے متعلق ناول